Feel Something (שיר של בי מילר)

Feel Something (בעברית: להרגיש משהו; מסוגנן כ-"feel something") הוא סינגל של הזמרת האמריקאית בי מילר. הסינגל פורסם על ידי הוליווד רקורדס ב-21 ביוני 2019, לאחר צאת הסינגל הקודם "It's Not U, It's Me" בהשתתפות 6lack. מאוחר יותר, בשנת 2020, נכלל השיר בשני מיני-אלבומים של מילר: Quarantine, שיצא ב-4 בספטמבר וב-Hour Boy Hours, שיצא ב-18 בספטמבר.

כמעט שנה לאחר פרסומו, החל השיר לצבור פופולריות בפלטפורמת המדיה החברתית, טיקטוק, לאחר שנכלל במאש אפ שנעשה על ידי מעריצים, יחד עם השיר "Still Don't Know My Name" של המוזיקאי הבריטי לאברינת'. כתוצאה מכך, זכה השיר מאוחר יותר לתמיכה והופעה בפלייליסטים של שירותי סטרימינג כמו Apple Music וספוטיפיי, כאשר התווסף השיר לפלייליסט הגדול ביותר שבאחרון, "Today's Top Hits". השיר נשלח לרדיו האמריקאי Top 40, ולרדיו הלהיטים העכשוויים למבוגרים ב-15 בספטמבר 2020.

רקע והרכב 
ב-18 ביוני 2019 הכריזה מילר על תאריך פרסומו של השיר. ב-20 ביוני 2019, הודיעה מילר כי השיר יפורסם בחצות, וחשפה את העטיפה הרשמית של השיר. השיר הגיע לרדיו טופ 40 האמריקאי ולרדיו הלהיטים העכשוויים למבוגרים ב־15 בספטמבר 2020.

"Feel Something" הוא שיר פיוצ'רפופ שנכתב על ידי מילר, מייק סאבאת', קנדי לייקן וג'סטין טרנטר, והופק על ידי סאבאת'. מילר הסבירה את משמעות השיר:" כשאתה חווה כאב מכל סוג שהוא, כל מה שאתה רוצה זה שהוא ייעלם. אבל באופן מוזר, כאב הוא סוג של מה שגורם לך להרגיש כמו אדם אמיתי, אז כששום דבר לא משתבש, אבל גם לא הולך כשורה, ואתה פשוט באמצע, אתה מרגיש ריק. וזה כמעט יותר גרוע. על זה כתבתי את השיר".

נתוני מכירות

הערות שוליים 

שירי 2019
סינגלים מ-2019
שירים באנגלית
שירים שנכתבו על ידי ג'סטין טרנטר
שירים שנכתבו על ידי קנדי לייקן
סינגלים בהוצאת הוליווד רקורדס